
Dendam Peneroka 

Penulis Sarah 



Assalamualaikum kepada peminat setia entri 
fonomena seram. Ini cuma pengalaman aku dan juga 
keluargaku. © Yup! Keluarga kecilku. 


Cerita sikit bab keluarga kecikku. Arwah Abahku 
orang Indonesia, Ibuku warganegara Malaysia — anak 
peneroka, nama aku pula Sarah — anak tunggal keluarga. 


Abah kerja sabit buah sawit dan jadi mandur 
kepada pekerja-pekerja Indon di ladang. 



Okay cerita pun bermula 

Abah orangnya panas baran. © Haih... susah nak 
cakap kalau dia dah naik angin — semua terbang — 
semua dia aruk. Lain pula Ibu — perwatakannya lembut, 
tapi tegas dan aku bertuah pernah dapat "hadiah 
istimewa" daripada Ibu iaitu hanger, getah paip, dan 
macam-macam lagi objek pernah hinggap ke badanku, 
sebab perangai aku ini nakal sikit ketika kecik-kecik dulu. 

Satu hari tiba-tiba Abah jatuh sakit — demam 
teruk dan tak baik-baik. Jumpa doktor jangan cakap larr 



— berpuluh Medical Assistant (MA) cuba merawat. 


Bukan sahaja MA, doktor pakar yang profesional pun 
cuba mengubati Abah, tapi Abah tetap macam tu. 

Ketika demam teruk, satu hari Abah mula meracau 
— macam-macam sumpah seranah keluar dari mulutnya. 
Ibu sampai tak tahu nak buat apa — sepak terajang tu 
dah lali — Abah jadi luar biasa ganas ketika sakit. 

Masa Abah sakit, pekerja Abah datang menjenguk 
Abah, sebab Abah dah lama tak datang kerja. Lepat, salah 
seorang pekerja Abah berkata... 

Lepat : Ada yang tak kena kepada kamu ini. 

Abah susah nak percaya kata-kata Lepat itu. 
Sampailah Ibu bermimpi, dalam mimpinya terlihat — ada 
seorang Pak Cik buang makanan depan rumah — Ibu 
cerita kepada Abah... 

Abah : Itu mainan tidur. 

Hakikatnya sakit Abah tak pernah kurang, malah 
makin bertambah selepas mimpi Ibu itu. 

Seminggu selepas mimpi Ibu itu — Ibu pergi urut 
badan d rumah jiran. Ibu cerita kepada Mak Cik tukang 
urut — apa yang Ibu mimpi. Tak semena-mena muka 
suami Mak Cik tukang urut itu berubah dan jadi gelisah 


tak tentu hala — ke hulur ke hilir — mundar-mandir — 
tapi Ibu tak ambil pot. 

Seminggu selepas itu, Abah meracau lagi teruk — 
suara kedengaran bukan suara Abah lagi, tapi pabila 
datangnya waktu Subuh — keadaan kembali tenang dan 
mangsa gangguan seterusnya adalah aku. 

Siang hari selepas tamat sesi persekolahan, aku 
akan main basikal dan panjat pokok. Dulu takde telefon 
pintar canggih macam sekarang. 

Pabila aku nak melangkah keluar rumah, aku akan 
dengar bunyi orang terbatuk, bunyi orang berdengkur, 
tapi ketika itu rumah tak ada orang, jadi aku abaikan. 



Hari demi hari macam-macam gangguan menyapa 
aku, bunyi orang terjun tingkap, bunyi orang jalan dalam 
rumah, bunyi bising spatula berlaga dengan kuali tang- 
tung tang-tung di dapur, dan macam-macam lagi, tapi 
pabila aku pergi usyar tak ada apa pun yang terlihat. 

Sampai satu tahap aku nampak macam kehadiran 
satu kelibat dalam rumah berkeliaran kelibat tersebut 

buat rumah ini seperti dia pula — mundar-mandir — aku 
hanya tahu menangis dan menangis. 


Seminggu berlalu aku tetap diganggu situasi yang 
sama — Ibu dah habis ikhtiar. Akhirnya datang Pulut Pak 
Cik~ku — dia bertanya kepada Abah. 

Pulut : Kau ada sakitkan perasaan sesiapa tak? 

Abah : Seingat aku tak ada. 

Pulut : Kau ada accident? 

Abah : Tak ada — anak buah aku ada larr. 

Pulut : Kau kenal orang yang langgar anak buah kau tu? 



Abah 


— aku dah bayar ganti rugi — duit hospital 
semua. 

Pulut : Bagi kau dah habis — bagi dia belum lagi — dia 
nak kau mati. 

Terdiam Abah mendengar kata-kata Pulut, terus 
Abah bertanya kepadanya... 

Abah : Apa yang perlu aku buat? 

Akhirnya Pulut memberi cadangan supaya Abah 
berubat cara kampung — dari bomoh hingga ke ustaz — 
berpuluh bomoh dan ustaz Cuba merawat — tetap tak 
berubah keadaan Abah bagaikan mayat dipukul-pukul 


orang tup tup tup rumah aku dah berbau mayat manusia 
membusuk — tak tahu bau busuk bagaikan mayat ini 
timbul dari mana? 

Sarah : Dugaan cukup gila. 

Tup tup tup datang Cengkih seorang pakar 
perubatan paranormal. Cengkih datang nak buang objek 
sihir yang ditanam — syaratnya hanya Cengkih dan Abah 
sahaja boleh ambil dan lihat objek itu timbul, jika ada 
mata lain memerhati batal larr perubatan ini. 

Alhamdulillah berjaya dikeluarkan — bukan satu 
bukan dua, tetapi 10 — dari kain kafan hinggalah ke 
bangkai babi. 

Sarah : Ya Allah — kejam kau wahai manusia pengamal 
ilmu sihir. 

Selepas berjaya keluarkan objek jadah haram itu — 
Abah sihat alhamdulillah, tapi hanya sementara waktu 
sahaja tup tup tup abah sakit semula — Abah ambil 
keputusan tinggalkan rumah. 

Keluargaku yang kecil ini berpindah dalam FELDA 
juga, tapi di blok lain. Sangkaan Abah meleset — rupanya 
sihir itu tetap datang menyelinap dan kini dihantar 
melalui angin pula. 

Sekarang ini Ibu kerja sorang dan aku ketika ini 
dah bersekolah menengah — lagilah Abah kena hadapi 
sorang-sorang, tapi kali ini Abah betul-betul kuatkan 

amalan fardu — solat tak tinggal bahkan tidak lupa 
berdoa kepada Allah, malah Abah tambahkan dengan 
amalan berwirid serta berzikir — itu sahaja Abah buat. 

Aturan dari Allah memang d luar jangkaan 
manusia. Pak Cik~ku bernama Ketupat dari Indonesia 
datang — dia yang hapuskan santau angin yang dihantar 
kepada Abah. 

Seminggu Pak Cik~ku yang datang dari Tanah 
Jawa ini berzikir dan sedikit ilmu yang dia miliki — walau 
bermacam-macam yang datang mengetuk rumah di 
malam-malam hari — Ketupat langsung tidak goyang 
malah tak gentar tup tup tup apa sahaja objek sihir yang 
ditanam serta dihantar melalui angin terkeluar secara 
automatik — lebih menakjubkan — sihir yang dihantar 
berpatah balik kepada tuannya. 

Segala amalan Si Empunya sihir automatik terhenti 
menyeksa Abah, dan kini Pak Cik Si Empunya sihir pula 
menderita. Secara tiba-tiba isterinya sakit mengejut dan 
meninggal dunia — rumahnya terbakar — Pak Cik Si 
Empunya sihir itu pula sakit dan tak baik-baik. 

Tidak lama selepas terjadinya penderitaan yang 
tertulis di atas — Pak Cik Si Empunya sihir ini semakin 
menderita kerana menerima balasan daripada amalan 
ilmu Syaitannya — Abah beransur sihat. Pak Cik yang 
seronok menyihir Abah ini akhirnya datang minta ampun 
dan maaf — Abah cuma kata... 

Abah : Aku pun banyak silap — sakit inilah penghapus 
dosa aku. Hanya Allah berhak mengampunkan 
dosa hamba-hambanya. 

Tidak lama Pak Cik Si Empunya sihir ini pun 
meninggal dunia, bahagian dia semasa dia meninggal 
cukup azab, tapi biarlah — itu urusan dia di hadapan 
Allah. 


Kepada Abah, Al-Fatihah untukmu — moga Allah 
luaskan kuburmu — jauhkan dirimu dari seksa kubur 
hingga hari kiamat. 

Kepada semua pembaca — janganlah dendam 
menjadi penghalang untuk kita hidup bahagia dan 
yakinlah —Allah sebaik-baik pelindung. 


E3 Apid • Jul 24, 2017 • 2:48pm 

Kita alami benda yang sama, tapi alhamdulillah 
mak aku dah ansur pulih. 


Orang kalau sakit hati dan iri hati macam-macam 
dia sanggup buat. Al-Fatihah untuk arwah abah 
penulis. 


E3 Mir • Jul 24, 2017 • 4:40pm 

Ayah saya pernah mengalami — kesian tengok dia 
sakit sampai berubat ke sana sini. 

Akhirnya orang yang membuatnya meninggal 
beberapa bulan selepas ayah saya pulih dari sakitnya. 


S3 Joe • Jul 24, 2017 • 5:01pm 

Banyak-banyak cerita yang ini kira happy ending, 
sebab mangsa dapat lihat pengakhiran orang yang busuk 
hati itu — ini baru happy ending — aku baca pun puas 
hati. 


Padan muka orang yang busuk hati itu — dah kena 
batang hidung sendiri baru nak minta maaf — sebelum 
tu ada dia menyesal? 


Padan muka dia dapat cash lagi kat dunia nie! 
Mogajadi pengajaran. 


^ MerahBiru • Jul 24, 2017 • 5:49pm 

Aku pun sama yang santau tu jiran selang sebuah 
rumah — kawan baik mak aku — macam tak percaya, 
tapi itulah hakikatnya. Sampai sekarang aku dalam proses 


berubat. 

m Able Saila • Jul 24, 2017 • 11:33pm 




Aku pun sama juga, tapi yang hantar benda- 
benda tu adik bongsu ibu aku — semua adik- 
beradik, ipar-duai, anak-anak, dan cucu-cucu 
sedara dihantarnya benda-benda tu. 




Sekarang alhamdulillah semua yang sakit 
beransur pulih dan adik bongsu ibu aku pula 






jadi macam tak siuman selepas kami semua 


berubat. 


Mawar • Jul 26, 2017 • 2:42pm 

Allahuakbar... darah daging sendiri yang 
hantar ya! ^ 






